Петя Дубарова
Чакай, ветре

chitanka.info

Чакай, бриз прекрасен, спри се, не отлитай.

С веселите птици в юг недей прелитай!

Ти със своя полъх стопляй снеговете!

Нека в тях да цъфват цвете подир цвете.

Нека няма зима, нека бъде лято.

Пак да ни даряват нивите богато!

Искам все да чувам как шепти морето,

искам все да виждам слънцето в небето.

1973 г.

Издание:

Петя Дубарова, „Лястовица. Стихове и разкази“, С. 1987

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.